EkBass/fiwiki-20250220-pages-articles huggingface dataset:
Santiago de Compostelan katedraali

Santiago de Compostelan katedraali () on roomalaiskatolinen katedraali Santiago de Compostelassa Galiciassa Espanjassa. Katedraalin paikalla on ollut kirkollista toimintaa 800-luvun alusta. Nykyisen katedraalin rakennustyöt aloitettiin vuonna 1075, ja ne jatkuivat jaksoittain vuoteen 1211 saakka. Katedraali edustaa vahvasti romaanista arkkitehtuuria. Sen pilarit ovat perusmuodoltaan neliöitä, ja niiden sivuissa on kiinni neljä puolipylvästä. Pylväät kannattavat tynnyriholvia sekä jakavat tilan osiin. Keskikäytävän puoleisin puolipylväs kohoaa koko käytävän korkuiseksi kannattelemaan holvikattoa. Sivuikkunat toimivat epäsuorana valonlähteenä. Katedraalin sisäänkäyntiä koristava Pórtico da Gloria kuuluu romaanisen kuvanveiston merkittävimpiin veistoskokonaisuuksiin. Santiago de Compostela, catedral-PM 34455.jpg|Fachada de la Azabachería (pohjoinen julkisivu). Catedral de Santiago el Mayor. Claustro.jpg|Luostarin ristikäytävä. Puerta del Perdón Santiago.de.Compostela.jpg|Puerta Santa (Puerta del Perdón) Santiago, Catedral Porta Santa 01-02.JPG|Puerta Santa (sisäkuva) Interior Catedral Santiago de Compostela.jpg|Pórtico da la Gloria Nave of Cathedral of Santiago de Compostela (4).JPG|Keskilaiva Santiago de compostela cathedral vergin.jpg|Capilla de la Corticela Festett üvegmozaik a S. de compostelai katedrálisban.jpg|Lasimaalaus Urna de plata con los restos del apóstol Santiago y sus compañeros. Catedral de Santiago de Compostela.jpg| Apostoli Jaakobin hopeinen uurna. Main altar of Cathedral of Santiago de Compostela (4).JPG|Pääalttari Communion Chapel - Cathedral of Santiago de Compostela.JPG|Capilla de la Comunión Catedral, Santiago de Compostela, España, 2015-09-22, DD 09.jpg|Capilla del Pilar Sepulcro de Diego de Castilla. Catedral de Santiago.jpg|Diego de Castillan (k. 1584) hauta. Tomb of Afonso VIII de Galicia León (Capela das Reliquias da catedral de Santiago de Compostela).jpg|Leónin kuningas Fernando II:n (1137–1188) hauta. ==Lähteet== == Bibliography == * * * * * * * * * * * * * * * * Turner, J. - Grove Dictionary of Art - MacMillan Publishers Ltd., 1996; ISBN 0-19-517068-7 * Cathedral video www.vimeo.com/27959788 * Botafumeiro https://www.youtube.com/watch?v=rOoHyEEXxoA == Aiheesta muualla == Luokka:Espanjan katedraalit Katedraali Luokka:Kivikirkot Luokka:Seulonnan keskeiset artikkelit
Air Jordan

Air Jordan on Niken valmistama kenkäsarja. Se on nimetty entisen koripalloilijan, Michael Jordanin, mukaan. Kenkäsarjan ensimmäinen malli tuli markkinoille vuonna 1985. Michael Jordan käytti kenkiä myös NBA-otteluissa. Vuodesta 1988 Nike käytti kengissä ensimmäistä kertaa niin sanottua Jumpman- logoa. Air Jordan -kenkiä markkinoitiin ahkerasti mediassa ja kengät tulivat tunnetuiksi lukuisista mainoksista. Vuoteen 1997 mennessä kengät olivat saavuttaneet niin suuren aseman, että Air Jordan -kengistä synnytettiin oma brändi Niken ulkopuolelle. Täten kengistä poistettiin viittaukset Nikeen. Myös lukuisat muut urheilijat ovat mainostaneet omia Air Jordan -mallistojaan: muun muassa Russell Westbrookilla, Terrell Owensilla ja Roy Jonesilla on omat mallistot. Vuosien 1985–1986 aikana Air Jordan kenkiä myytiin yhteensä kaksi miljoonaa kappaletta kahden vuoden aikana. Air Jordan -kengät ovat olleet useina vuosina maailman myydyimpien urheilukenkien joukossa. == Lähteet == == Aiheesta muualla == *Nike Luokka:1900-luvun muoti Luokka:Kengät Luokka:Koripallo
Hikkaduwa

Hikkaduwa on kylä Sri Lankan lounaisrannikolla 100 kilometriä etelään Sri Lankan pääkaupungista, Colombosta. Vuonna 2004 iskeneen tsunamin vaikutukset veivät monelta srilankalaiselta ammatin, joten valtio kustansi elinkeinonsa menettäneille ihmisille ompelukoneita. Tästä syystä Hikkaduwassa on todella paljon räätäleitä, jotka ovat erikoistuneet tekemään turisteille mittatilaustöinä erityisesti surffishortseja ja t-paitoja. ==Sijainti== Hikkaduwa sijaitsee Gallen ja Colombon välisen Galle Roadin varrella. Kukoistavan turismin vuoksi Hikkaduwan kylään on liitetty lähikylät neljän kilometrin säteellä kylästä, mikä on entisestään ruuhkauttanut sen läpi kulkevan Galle Roadin liikennettä. Kylässä on rautatieasema. ==Ilmasto== Kaakkois-Aasian monsuunikausi kestää toukokuusta marraskuuhun. Vuonna 2004 tsunami tuhosi Hikkaduwan suurelta osin. ==Matkailu== Hikkaduwa on reppumatkailijoiden suosima surffikylä. Tien varrella sijaitsevien paikallisten kauppojen kiertely on vaikeaa liikenteen vuoksi, joten varsinaiset shoppailumahdollisuudet Hikkaduwassa ovat vähäiset. Monsuunikauden ajaksi monet Hikkaduwan paikalliset hotellit, ravintolat sekä kaupat sulkevat ovensa. Surffauksen lisäksi Hikkaduwan rannoilla on loistavat mahdollisuudet myös sukellukseen, snorklaukseen sekä kalastukseen, minkä takia se on erityisesti nuorten suosima matkakohde. Eri aktiviteettien ohella Hikkaduwan rantaravintolat tarjoavat matkaajille tuoreita kalaruokia ja vilkkaan yöelämän. ==Lähteet== * http://www.lonelyplanet.com/sri-lanka/west- coast/hikkaduwa-and-around * http://city.hikkaduwa.biz/ ==Aiheesta muualla== Luokka:Sri Lankan maantiede
Paul von Martens

Paul Arvid Friedrich von Martens (16. kesäkuuta 1930 Helsinki – 21. kesäkuuta 2017 EspooKuolinilmoitus. Helsingin Sanomat 8.7.2017, s. C 19.) oli suomalainen (suomenruotsalainen) pappi, toimittaja ja kirjailija. Paul von Martensin vanhemmat olivat Pelastusarmeijan upseeri Arvid Hugo Julius von Martens (1903–1993) ja Kate Nyman. Hänen veljensä oli toimittaja ja kirjailija Peter von Martens ja isoisänsä Venäjän armeijan lääkäri Friedrich von Martens. Hänen kotonaan puhuttiin ruotsia ja saksaa. Nuorena von Martens opiskeli kuvataidetta, ja hänen ystäviinsä kuului Lars Jansson. Hän opiskeli teologiaa Åbo Akademissa, ja hänet vihittiin papiksi 1954. Hän työskenteli 1950–1960-luvulla opiskelija- ja seurakuntapappina Helsingissä. Vuonna 1971 hän siirtyi Yleisradion palvelukseen ja toimi ruotsinkielisen radion päällikkönä vuoteen 1993 saakka. Hänet vihittiin teologian kunniatohtoriksi Åbo Akademissa vuonna 1998. == Teokset == ===Ruotsiksi=== * Mannen som byggde en båt. 1977 * Glädjen. 1978 * Herdarnas Natt. 1981 * Fadershuset. 1983 * Visa mig stjärnan. 1985 * Ömt Älskade. 1987 * Hagar. 1989 * Marons Moske. 1991 * Döden kom till rätta. 1997 * Post Illa. 2000 * Trias. 2002 * Nemesis. 2005 * En kardiografi, 2008 * Jesus: en påminnelse! SLEF-Media, 2011. ISBN 978-952-5578-34-8 * Omsorg, 2012 ===Suomennoksia=== * Pieni onni. Suomentanut Jukka Kemppinen. Otava, 1979. ISBN 951-1-05476-7 * Paimen. Suomentanut Jukka Kemppinen. Otava, 1982. ISBN 951-1-06822-9 * Isän koti. Suomentanut Jukka Kemppinen. Otava 1983. ISBN 951-1-07291-9 * Nemesis eli Verta verrasta. Suomentanut Torsti Lehtinen. Sahlgren, 2005. ISBN 951-9016-48-1 == Palkinnot == * SLS:n palkinto 1980,Paul von Martens. SLS. 1988, 1998 * Kirkon kirjallisuuspalkinto 1985 * Valtion kirjallisuuspalkinto 1986 * Ruotsin akatemian palkinto 1988 == Lähteet == * * Paul von Martensin sivut. (Myös arkistoitu: Archive.org.) ===Viitteet=== ==Aiheesta muualla== * * Paul von Martensin muistokirjotus Helsingin Sanomissa Luokka:Suomenruotsalaiset kirjailijat Luokka:Suomen evankelis-luterilaisen kirkon papit Luokka:Vuonna 1930 syntyneet Luokka:Vuonna 2017 kuolleet
Kohtalokas syrjähyppy

Kohtalokas syrjähyppy (Unfaithful) on Adrian Lynen ohjaama yhdysvaltalainen eroottinen draamaelokuva vuodelta 2002. Se perustuu ranskalaiseen elokuvaan Mies, nainen, rakastaja vuodelta 1968. Kohtalokas syrjähyppy tuotti yli 119 miljoonaa dollaria. Elokuva sai sekalaisia arvosteluja, mutta Diane Lanen roolisuoritusta ylistettiin. Hän voitti National Society of Film Critics- ja New York Film Critics Circle -palkinnon parhaasta naispääosasta ja oli ehdolla Golden Globe- ja Oscar-palkintojen saajaksi. == Näyttelijät == == Lähteet == == Aiheesta muualla == * * * Luokka:Vuoden 2002 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset jännityselokuvat Luokka:Yhdysvaltalaiset eroottiset elokuvat Luokka:Adrian Lynen ohjaamat elokuvat
Pierre Renoir

Pierre Renoir (1885–1952) oli ranskalainen näyttelijä. Taidemaalari Pierre- Auguste Renoir oli hänen isänsä. Hänellä oli yksi veli, elokuvaohjaaja Jean Renoir (1894–1979). Pierre Renoirin poika oli elokuvaaja ja ohjaaja Claude Renoir (1914–1993). == Aiheesta muualla == * Luokka:Ranskalaiset näyttelijät Luokka:Vuonna 1885 syntyneet Luokka:Vuonna 1952 kuolleet
Marcus Reno

Marcus Albert Reno (15. marraskuuta 1834 – 30. maaliskuuta 1889) oli yhdysvaltalainen majuri, joka selvisi hengissä 1876 käydystä Little Bighornin taistelusta. Everstiluutnantti George Armstrong Custerin alaisena 7. ratsuväkirykmentissä palvellut Reno sai osakseen paljon kritiikkiä taistelun jälkeen, ja hänet asetettiin sotilastuomioistuimen eteen monista laiminlyönneistä syytettynä. ==Lyhyt Historia== Reno syntyi Carroltonissa Illinoisissa James and Charlotte Renon neljäntenä lapsena. 1851 hän kirjoittautui West Pointin sotilasakatemian, josta suoriutui 1857. Palveltuaan vajaan kolmen vuoden ajan luutnanttina Fort Walla Wallassa Washingtonissa, Reno nimitettiin vuonna 1861 ensimmäiseen ratsuväkirykmenttiin.Lee s. 54. Sisällissodassa Reno ehti ottaa osaa moneen taisteluun ennen haavoittumistaan 1863. Saman vuoden aikana hän solmi avioliiton Mary Hannah Rossin kanssa. Ennen sisällissodan loppumista Reno yleni ilman palkankorotusta majurista everstiksi ja päätyi vuonna 1865 vapaaehtoisjoukkojen prikaatinkenraaliksi. Sodan loppuessa Reno oli Pennsylvanian 12. ratsuväkirykmentin komentajana.Lee s. 54. Vuonna 1868 Reno nimitettiin majuriksi 7. ratsuväkirykmenttiin. Hänen toimipaikkansa oli ensin Kansasissa, kaksi vuotta myöhemmin Coloradossa. Vaimonsa heikentyneen terveydentilan johdosta Reno otti kahden vuoden virkavapaan, ja ennätti takaisin juuri ennen 1876 tehtyä sotaretkeä Little Bighorniin.Teilas s. 272. Kun Istuvan Härän ja Hullun Hevosen johtamat yhdistyneiden tasankointiaanien sotajoukot ympäröivät ratsuväen, kuoli yli 200 yhdysvaltain sotilasta Custer itse mukaan lukien.Connell s. 383. Renon johtamat joukot, jotka olivat erillään Custerista, selvisivät paljon pienimmin menetyksin intiaanien kyllästyttyä piirittämään heitä. Lehdistö etsi syyllisiä verilöylyyn, ja Renon tekemiset taistelun aikana joutuivat tarkan tutkimuksen kohteiksi. Häntä syytettiin pelkuruudesta ja tottelemattomuudesta, ja vaadittiin sotatuomioistuimen eteen tekemiensä oletettujen virheiden vuoksi. Oikeudenkäynti Renoa vastaan osoitti hänet kuitenkin syyttömäksi itseensä kohdistuneisiin epäilyihin. Renon sotilasura loppui 1880. Hänet erotettiin armeijasta 23 palveluvuoden jälkeen jatkuvan alkoholin käytön ja paheksuttavan käytöksen vuoksi.Klokner s. 91. Reno kuoli Washingtonissa 30. 3.1889.Klokner s. 91. ==Lähteet== *Connell, Ewan S. Son of The Morning Star", North point press, 1984. ISBN 9780-86547-510-6 *Klokner, James B. The Officer Corps of Custer's Seventh Cavalry, Atgle, 2007 ISBN 978-0-7643-2660-8 *Lee, Robert: Fort Meade and the Black Hills, Unov of Nebraska Press, 1996. ISBN 978-0803279612 *Teilas, Jari Kirjoitettuna tuuleen: Little Big Horn 1876, Pilot kustannus, 2009 ISBN 978-952-464-816-5 ===Viitteet=== Luokka:Yhdysvaltalaiset sotilaat Luokka:Vuonna 1834 syntyneet Luokka:Vuonna 1889 kuolleet
Häät (Danielle Steelin romaani)

Häät () on Danielle Steelin 2002 julkaistu romaani. Teoksen on suomentanut Aila Lundberg ja WSOY kustantamana 2002. == Juoni == Kirja kertoo 29-vuotiaasta Allegra Steinbergistä, joka on menestyvä asianajaja ja tapaa työmatkallaan newyorkilaisen kirjailijan Jeff Hamiltonin. Pian pariskunta suunnittelee jo häitä, mutta mikään ei ole koskaan niin helppoa ja yksinkertaista. == Lähteet == Luokka:Yhdysvaltalaiset romaanit Luokka:Vuoden 2002 kirjat Luokka:Rakkausromaanit
Australianbandogge

Bandog tai bandogge tarkoitti vanhassa englannissa koiraa, joka oli päivällä kytketty ja yöllä irti, ts. vahtikoiraa, mutta omaa rotuaan niistä ei muodostunut. Australianbandogge -nimitystä käytetään Australiassa vahti- ja seurakoiraksi kehitetystä kannasta, jonka jalostuksessa on käytetty mm. pitbullia ja napolinmastiffia, mikä myös näkyy koirien ulkomuodossa. Australiassa on siellä Australian bandogiksi kutsuttuihin koiriin erikoistuneita kasvattajia, mutta omaksi rodukseen sitä ei ole luokiteltu Australian, eikä myöskään ainakaan Suomen, Englannin eikä Yhdysvaltain kennelliitoissa (per 23.4.2016). ==Ulkonäkö== Australianbandogge on melko voimakasrakenteinen. Karva on lyhyttä. Uros painaa ainakin 40 kg ja sen säkäkorkeus on ainakin 28 tuumaa. Narttu painaa ainakin 35 kg ja sen säkäkorkeus on ainakin 26 tuumaa. ==Luonne== Australianbandogge on luonteeltaan uskollinen ja suojelevainen. Se puolustaa perhettään, mutta päästää vieraita perheensä lähelle. Rotu liikkuu mielellään etenkin metsästäessään. ==Lähteet== # Australian Bandog Alliancen Facebook -sivut # http://www.trubluebandog.abcalert.com (Erään Australian bandog -kasvattajan sivut) # http://ankc.org.au/Breed/Index (Australian National Kennel Councilin luetteloimat koirarodut) # http://www.akc.org/dog-breeds/?letter=A (American Kennel Clubin luetteloimat koirarodut) # http://www.thekennelclub.org.uk/services/public/breed/ (Englannin the Kennel Clubin luetteloimat koirarodut) # http://www.kennelliitto.fi/koirat/koirarodut-ja-rotumaaritelmat (Rotumääritelmät Suomen Kennelliiton sivuilla) Luokka:FCI:n ulkopuoliset rodut Luokka:Mastiffit Luokka:Australialaiset koirarodut
Mogadishun tuomiokirkko

Mogadishun tuomiokirkko oli roomalaiskatolinen tuomiokirkko Mogadishussa, Somaliassa. Se toimi Mogadishun hiippakunnan pääpaikkana. Se oli aikoinaan Afrikan suurin katedraali. Se rakennettiin vuosina 1925–1928 ja vihittiin käyttöön vuonna 1928. osana italialaisten suunnitelmaa Mogadishun kehittämisestä Italian Somalimaan pääkaupunkina. Tuomiokirkko on tyyliltään normannilais-goottilainen, ja se rakennettiin Cefalùn tuomiokirkon pohjalta. Mogadishun viimeinen piispa Pietro Salvatore Colombo (28. lokakuuta 1922 – 9. heinäkuuta 1989) murhattiin kun hän oli pitämässä messua tuomiokirkossa. Myöhemmin vuonna 1991 tuomiokirkko ryöstettiin ja sytytettiin palamaan. Nykyisin kirkon kellot ovat poissa ja katto ja tornit tuhoutuneet. Jäljellä on kirkon seinät osittain ja osa läntisestä julkisivusta. Vuonna 2013 hiippakunta ilmoitti suunnitelmansa, että he aikoisivat rakentaa katedraalin uudestaan tulevaisuudessa. On ehdotettu myös että kirkon seinät jätettäisiin ennalleen ja sinne tehtäisiin kokonaisuus jossa olisi julkinen puutarha, sotamuseo ja koulutuskeskus jossa opetettaisiin Somalian historiaa. Tuomiokirkon alueella on myöhemmin ollut myös Somalian sisällissodassa kodittomiksi jääneiden ihmisten väliaikaisia asumuksia. == Kuvia == Tiedosto:Pictures from an armed convoy trip in Mogadishu (cropped).jpg|Kuvassa tuomiokirkon tuhoutunut torni ja julkisivua. Kuvattu vuosien 1993–1995 välisenä aikana. Tiedosto:Cathedral ruins in Mogadishu.jpg|Katetraalin rauniot vuonna 2007. Tiedosto:Mogadishu1936.jpg|Katetraali vuonna 1936. == Lähteet == == Aiheesta muualla == * * Luokka:Katedraalit Luokka:Kristinusko Somaliassa Luokka:Entiset rakennukset ja rakennelmat Luokka:Mogadishu
Vorarefilia

Vorarefilia (usein lyhennetään vore) on seksuaalinen fetisismi ja parafilia jossa seksuaalinen mielenkiinto kohdistuu toisen syömiseen, syödyksi tulemiseen, tai sen katseluun. Fantasioihin yleensä liittyy elävän uhrin nieleminen, ja vatsassa sen sulattaminen. Koska fetissiä on fyysisesti mahdotonta saavuttaa tosielämässä, sitä nautitaan kuvina, tarinoina, videoina ja peleinä. Sana vorarefilia on yhdistelmä latinan sanasta vorare ("niellä"), joka on sukua muinaiskreikan sanalle bora (, ”ruoka”), sekä kreikan sanasta filia (, ”rakkaus”). Luokka:Parafiliat
Amerikanvieras

Amerikanvieras (Cuscuta campestris) on Pohjois-Amerikasta kotoisin oleva lehtivihreätön loiskasvi. Amerikanvieraan hennot varret ovat keltaisia tai kellanpunaisia. Kukkasykeröt ovat noin yhden senttimetrin leveitä, yksittäiset kukat 2–3 millimetriä. == Amerikanvieras Suomessa == Suomessa amerikanvieras on harvinainen satunnaiskasvi, jota on tavattu eteläosassa ja Pohjanmaalla. Sen kasvupaikkoja ovat puutarhat ja kaatopaikat. Amerikanvieras loisii useimmin porkkanalla (Daucus carota). == Lähteet == * === Viitteet === == Aiheesta muualla == * Suomen Lajitietokeskus: Amerikanvieras (Cuscuta campestris) * Kasviatlas: Amerikanvieras (Cuscuta campestris) Suomessa. * Centre for Agriculture and Biosciences International (CABI): Cuscuta campestris (field dodder) Luokka:Vieraat
Nokia 603

Nokia 603 on matkapuhelinvalmistaja Nokian valmistama lokakuussa 2011 Nokia World-tapahtumassa julkistettu kosketusnäytöllinen älypuhelin, joka käyttää Symbian Belle-käyttöjärjestelmää. == Tietoja == === Käyttöverkot === *GSM/EDGE 850/900/1800/1900 *UMTS/HSPA 850/900/1700-2100/1900/2100 === Mitat === *Pituus × leveys × paksuus: 114 × 57 × 13 mm *Paino: 110 grammaa === Kamera === *5 megapikseliä (2 592 × 1 944) *Kasvojentunnistus *Kiinteä tarkennus *2 × digitaalinen zoom *Punasilmäisyyden poisto *720p-videokuvaus (30 kuvaa sekunnissa) === Näyttö === *Halkaisija: 3,5 tuumaa *Kapasitiivinen kosketusnäyttö *Resoluutio: nHD 360 × 640 *16,7 miljoonaa väriä *160° katselukulma *Tekniikat: ClearBlack, LCD, TFT === Muisti === *2 Gt sisäistä muistia *MicroSD-muistikorttipaikka (tuki enintään 32 Gt korteille) === Tiedonsiirto === *UMTS *GPRS/EDGE luokka B (multislot-luokka 33) *WCDMA 3GPP Release 6 *GSM 2G Release 4 *HSDPA Cat10 (maksiminopeus 14,4 Mbps) *HSUPA Cat6 (maksiminopeus 5,7 Mbps) *WLAN IEEE 802.11 *Bluetooth 3.0 *NFC *MicroUSB 2.0 -liitäntä (tiedonsiirto ja lataus) === Paikannus === *GPS *A-GPS *Kompassi *Nokia Kartat *WLAN-paikannus === Laitteisto === *1 GHz prosessori === Virranhallinta === *Valmiusaika GSM: 460 tuntia *Valmiusaika WCDMA: 490 tuntia *Puheaika GSM: 16 tuntia *Puheaika WCDMA: 7 tuntia === Ääniominaisuudet === *Tuetut audioformaatit: AAC, AAC+, MP3, MP4, M4A, AMR-NB, AMR-WB, Mobile XMF, SP-MIDI ja MIDI *3,5 mm audioliitäntä === Viestintä === *Tuki seuraaville tiedostomuodoille: .doc .xls .ppt .pdf .zip *Mail for Exchange *Widget aloitusnäytölle *Tuki ainakin seuraaville sähköpostilaatikoille: Yahoo Mail, Gmail ja Hotmail *MMS === Selain === *Nokia Selain *Tuetut merkintäkielet: HTML, XHTML, MP, WML ja CSS *Tuetut protokollat: HTTP v1.1 ja WAP *TCP/IP-tuki *Visual History-, HTML- ja JavaScript-tuki *RSS-lukija === Ohjelmistot ja sovellukset === *Java MIDP 2.1 *Qt 4.6.2 *Web Runtime 7.2 *Flash Lite 4.0 *OMA DM 1.2 *Yhteystiedot, kalenteri, tehtäväluettelo, ääninauhuri, laskin, kello, muistio *Yhteystiedot, kalenteri ja muistiinpanot synkronoitavissa Microsoft Outlookin kanssa ==== Esiasennettuja sovelluksia ==== *Angry Birds Magic (NFC- peli) *Nokia Kartat *Vlingo *Microsoft Communicator Mobile *Adobe PDF Reader === Muuta === *Värivaihtoehdot **Puhelin (etukuori): musta ja valkoinen **Takakuori: musta, valkoinen, fuksia, vihreä, sininen ja keltainen *Näppäimet **Koti, vastaus, lopetus, virta, lukitus, kamera, äänenvoimakkuuden säätönäppäimet *Tunnistimet **Läheisyystunnistin, kiihtyvyystunnistin ja valoisuuden tunnistin == Lähteet == *Nokia 603 - GSMArena *Nokia 603 on uusin Belle-puhelin – Tekniikka&Talous; *Nokia 603 specifications – Nokia Europe == Aiheesta muualla == * Nokia 603 603 Nokia 603 Luokka:Symbian-pohjaiset laitteet Luokka:Vuoden 2011 matkapuhelimet
Channon Christianin ja Christopher Newsomin murhat

Channon Gail Christian (s. 1985) ja Hugh Christopher Newsom Jr (s. 1983) olivat knoxvilleläinen pariskunta, jotka siepattiin, raiskattiin, joita kidutettiin ja jotka murhattiin varhain aamulla 7. tammikuuta 2007. Kun heidän autonsa löydettiin, viisi tummaihoista epäiltyä pidätettiin ja heitä syytettiin teoista. Suuri valamiehistö syytti neljää epäiltyä murhasta, ryöstöstä, sieppauksesta, raiskauksesta ja varkaudesta. Kolme pidätetyistä, Letalvis D. Cobbins, Lemaricus Davidson ja George Thomas, tuomittiin muiden rikosten yhteydessä törkeästä murhasta. Sen jälkeen valamiesoikeudenkäynnissä Lemaricus Davidson tuomittiin kuolemaan myrkkyruiskeella ja Letalvis Cobbins ja George Thomas tuomittiin elinkautiseen vankeuteen ilman mahdollisuutta ehdonalaiseen. Vanessa Coleman todettiin avunannosta rikokseen, ja hänet tuomittiin 53 vuodeksi vankilaan, ja Eric Dewayne Boyd tuomittiin rikoksen uusijana 18 vuodeksi vankilaan. == Tapahtumien kulku == Christian ja Newsom olivat menossa yhdessä syömään ja käymään ystävänsä luona. Hyökkääjäporukka tarkkaili pariskuntaa etäämpää ja hetken kuluttua hyökkäsi pariskunnan kimppuun. Pariskunta pakotettiin aseella uhaten Christianin auton takapenkille, ja heidät ajettiin yhden hyökkääjän talolle. Heidät molemmat raiskattiin. Newsom pakotettiin kävelemään paljain jaloin rautatielle, missä häntä ammuttiin ensiksi kaulaan ja selkään ja myöhemmin myös päähän, kun hyökkääjille selvisi, että hän ei ollut kuollut heti. Hyökkääjät polttivat Newsomin ruumiin. Christiania pidettiin vankina hyökkääjän talossa, ja häntä raiskattiin ja kidutettiin tuntikausia. Hyökkääjät yrittivät poistaa DNA- jäljet kaatamalla valkaisuainetta hänen kurkustaan alas. Christian sidottiin ja laitettiin jätesäkkeihin, ja hän tukehtui vähitellen kuoliaaksi. == Lähteet == Luokka:Murhat Yhdysvalloissa Luokka:Tennesseen historia Luokka:Vuoden 2007 rikokset
Mick Harris

Mick Harris (syntynämini Michael John Harris) (s. 1967) on brittiläinen muusikko. Hänet tunnetaan mm. Napalm Deathin entisenä rumpalina vuosina 1985-1991. Hän on toiminut myös monissa muissa bändeissä. Luokka:Brittiläiset rumpalit
Anatoli Ivanišin

Anatoli Alekseijevitš Ivanišin (venäjäksi Анатолий Алексеиевич Иванишин; s. Irkutskissa Neuvostoliitossa 15. tammikuuta 1969) on venäläinen kosmonautti, jonka ensimmäinen avaruuslento alkoi 14. marraskuuta 2011 Sojuz TMA-22 -avaruusaluksen lennolla ISS-avaruusasemalle. == Taustaa == Vuonna 1986 Ivanišin valmistui ylioppilaaksi Irkutskissa ja pyrki Tšernihivin ilmasotakouluun, johon ei ensimmäisellä yrittämällään päässyt. Hän opiskeli välissä vuoden Irkutskin polyteknisessä koulussa. Hän valmistui lopulta sotilaskoulusta erinomaisin arvosanoin. Vuonna 2003 hän valmistui Moskovan valtionyliopistosta aiheinaan talous, tilastotiede ja informaatioteoria. Vuodet 1991–2003 hän palveli eri lentoyksiköissä Venäjän ilmavoimissa lentäen 507 tuntia MiG-29 ja Su-27-koneilla. == Kosmonautti == Hänet valittiin 29. toukokuuta 2003 kosmonauttikoulutukseen läpäisten sen erinomaisin arvosanoin kesällä 2005. Hän palveli Sojuz TMA-20 -lennon varamiehistä päällikkönä vuonna 2010. Vuoden 2011 lopussa hän liittyi ISS:n miehistöön Retkikunta 29:n ja Retkikunta 30:n lentoinsinööriksi.http://www.nasa.gov/mission_pages/station/expeditions/expedition29/exp29_launch.html Hän laskeutui maahan 27. huhtikuuta 2012 lennolla Sojuz TMA-22. == Muuta == Ivanišin on naimisissa Svetlanan kanssa ja perheessä on vuonna 1993 syntynyt poika, Vladislav. Ivanišinin vanhemmat ovat Nina ja Aleksei Ivanišin. == Lähteet == == Aiheesta muualla == * Spacefacts biography of Anatoli Ivanishin Luokka:Venäläiset avaruuslentäjät Luokka:Vuonna 1969 syntyneet Luokka:Elävät henkilöt
Josef Harpe

Josef Harpe (21. syyskuuta 1887 Buer, Saksa – 14. maaliskuuta 1968 Nürnberg, Länsi-Saksa) oli saksalainen kenraalieversti, joka palveli ensimmäisessä ja toisessa maailmansodassa. Hän sai rautaristin ritariristin tammenlehvin ja miekoin. Rautaristin ritariristiä ja sen korkea-arvoisempia versioita jaetaan erityisen rohkeuden tunnustamisesta taistelukentällä tai loistavasta johtajuudesta. Harpe syntyi Buerissa (joka on nykyään osa Gelsenkircheniä) ja kuoli Nürnbergissä. ==Sotilasura== Harpe liittyi Preussin kuningaskunnan armeijaan 28. syyskuuta 1909 kadettina ja siirrettiin 56. jalkaväkirykmenttiin vuonna 1911. Harpe ylennettiin luutnantiksi 20. maaliskuuta ja osallistui tässä rykmentissä ensimmäiseen maailmansotaan. Sodan loppuun mennessä hän oli komppanian päällikkö. Sodan jälkeen Harpe jäi armeijaan. Vuonna 1931, salanimellä Direktor Hacker, hän oli johtavassa asemassa salaisessa saksalais- venäläisessä panssarivaunukoulussa (Organisatio Kama) Kazanissa, Neuvostoliitossa. Hänet ylennettiin everstiluutnantiksi 1. elokuuta 1934 ja tuli 3. panssarirykmentin komentajaksi 15. lokakuuta 1935. Hänet siirrettiin 1. panssariprikaatin johtoon 1. elokuuta 1939. Vuonna 1940, Harpe otti panssarisotakoulu Wünsdorfin johtoonsa seitsemäksi kuukaudeksi. Tämän jälkeen hän palveli itärintamalla 17. tammikuuta 1945 asti, minkä jälkeen hän siirtyi länsirintamalle. Siellä hän komensi Saksan 5. panssariarmeijaa, kunnes hän joutui sotavangiksi 17. huhtikuuta 1945. Hänet vapautettiin sotavankeudesta 14. huhtikuuta 1948. ==Kunniamerkit== Rautaristi * Toisen luokan rautaristi (21. syyskuuta 1914) * Ensimmäisen luokan rautaristi (3. syyskuuta 1915) Rautaristin ritariristi tammenlehvin ja miekoin * Ritariristi 13. elokuuta 1941 komentaessaan 12. panssaridivisioona kenraalimajurina * Tammenlehdykät 31. joulukuuta 1941 komentaessaan 12. panssaridivisioona kenraalimajurina * Miekat 15. syyskuuta 1943 komentaessaan XXXXI panssariarmeijakunta ==Lähteet== Luokka:Saksalaiset kenraalit Luokka:Vuonna 1887 syntyneet Luokka:Vuonna 1968 kuolleet
Jurado

Jurado on muun muassa seuraavien henkilöiden sukunimi: * Jorge Jurado (s. 1995), espanjalainen näyttelijä * José Manuel Jurado (s. 1986), espanjalainen jalkapalloilija * Katy Jurado (1924–2002), meksikolainen näyttelijä * Rocio Jurado (1946–2006), espanjalainen laulaja ja näyttelijä.
Manuel Bonilla

Manuel Bonilla Chirinos (7. kesäkuuta 1849 Juticalpa, Honduras – 21. maaliskuuta 1913) oli hondurasilainen poliitikko, joka toimi maansa presidenttinä vuosina 1903–1907 ja 1912–1913. Hän oli yksi Hondurasin kansallispuolueen perustajista. Bonilla aloitti poliittisen uransa liberaalina, mutta myöhemmin hänestä tuli konservatiivien kannattaja. Terencio Sierran hallituskaudella Bonilla pyrki muodostamaan konservatiiveista kansallispuolueen. Tuolloin Hondurasin ainoa järjestäytynyt poliittinen puolue oli Hondurasin liberaalipuolue, mutta Bonillan pyrkimysten seurauksena syntyi myöhemmin Hondurasin kansallispuolue. Kun Sierra ei suostunut luopumaan presidentin tehtävästä, Bonillan johtama vallankaappaus kaatoi hänet vuonna 1903. Bonilla pyrki presidenttinä tukahduttamaan opposition toiminnan ja vangitutti esimerkiksi entisen presidentin Policarpo Bonillan. Bonillan aikana Hondurasissa kehitettiin muun muassa maantieverkkoa. Hän teki myös ystävyyssopimukset Nicaraguan, Guatemalan ja El Salvadorin kanssa. Espanjan kuningas Alfonso XIII toimi neuvottelijana, kun Bonilla onnistui sopimaan Nicaraguan kanssa maiden välisestä rajasta Moskiittorannikolla. Sopimus allekirjoitettiin vuonna 1906, mutta Nicaragua muutti kantaansa vuonna 1912. Bonilla tuki edeltäjänsä tavoin banaaniyrityksiä ja antoi niille verohelpotuksia sekä luvan rakentaa satamia, teitä ja rautateitä. Guatemalan ja El Salvadorin välistä sopimusta pidettiin Nicaraguassa maan vastaisena liittona. Nicaraguan José Santos Zelaya alkoi tukea Hondurasin liberaaleja, joiden tavoitteena oli syöstä Bonilla vallasta. Nicaraguan asevoimien tukemana liberaalit tunkeutuivat Hondurasiin helmikuussa vuonna 1907 ja perustivat juntan. Bonillan tukena oli puolestaan El Salvadorin asevoimat, joiden avulla Bonilla onnistui pysymään vallassa maaliskuuhun asti. Bonillan joukot hävisivät kuitenkin lopulta taistelussa, jossa käytettiin ensimmäisen kerran Keski-Amerikan historiassa konekivääreitä. Yhdysvalloissa pelättiin Zelayan vaikutusvallan kasvavan koko Keski-Amerikan laajuiseksi, ja sen vuoksi yhdysvaltalaiset joukot suojelivat Hondurasin pohjoisrannikon banaanikauppaa ja Bonillan viimeistä tukikohtaa Fonsecanlahden rannalla Amapalassa. Taistelut päättyivät, kun Bonilla haki Yhdysvaltain johtamien neuvotteluiden jälkeen turvapaikkaa USS Chicagolta. Bonilla johti vuonna 1911 vastakapinaa Miguel R. Dávilan kapinaa vastaan. Liikettä rahoitti Cuyamel Fruit Company.Valtonen, s. 315. Kapinalliset ja hallinto suostuivat lopulta aselepoon, ja tekivät sopimuksen jonka mukaan Yhdysvallat sai valita maan seuraavan väliaikaisen presidentin. Tehtävään valittiin Francisco Bertrand, joka lupasi järjestää vapaat vaalit. Bonilla voitti vuoden 1912 vaalit mutta ehti olla virassa vain runsaan vuoden. Hän sairastui vakavasti ja ilmoitti jättävänsä tehtävänsä 20. maaliskuuta 1913, ja jo seuraavana päivänä hän kuoli. == Lähteet == * * === Viitteet === Luokka:Hondurasin presidentit Luokka:Vuonna 1849 syntyneet Luokka:Vuonna 1913 kuolleet
Miguel R. Dávila

Miguel Rafael Dávila Cuellar (29. syyskuuta 1856 Tegucigalpa, Honduras – 12. lokakuuta 1927 Tegucigalpa, Honduras) oli hondurasilainen poliitikko, joka oli maansa presidentti 1907–1911. Dávila syntyi 1856, ja hänen vanhempansa olivat Juan Dávila ja Gervasia Cuellar. Dávila valmistui vuonna 1860 oikeustieteestä Universidad Nacional Autónoma de Hondurasista. Dávila valittiin Hondurasin väliaikaiseksi presidentiksi huhtikuussa 1907. Valinta tapahtui Yhdysvaltain johtamissa neuvotteluissa, kun kapinalliset olivat kaataneet Manuel Bonillan hallinnon. Perustuslailliseksi presidentiksi Dávila valittiin 1. maaliskuuta 1908. Dávila pyrki uudistamaan kautensa aikana muun muassa maan asevoimia ja kutsui chileläisen upseerin perustamaan sota-akatemian, joka kuitenkin suljettiin Dávilan valtakauden jälkeen. Dávila kannusti edeltäjiensä tavoin banaaniyrityksiä, jotka eivät kuitenkaan olleet täysin tyytyväisiä hänen hallintonsa toimivuuteen. Samaan aikaan banaaniyritysten keskinäinen kilpailu muodostui merkittäväksi poliittiseksi tekijäksi Hondurasissa. Dávila antoi Standard Fruit Companylle rautatiesopimuksen, joka kielsi muiden yritysten rautatielinjat 20 kilometrin säteellä. Sopimus hermostutti Cuyamel Fruit Companyn johtajan Sam Zemurrayn. Manuel Bonillan johtamat kapinalliset syrjäyttivät Dávilan 1911. Cuyamel Fruit Company rahoitti kapinaliikettä.Valtonen, s. 315. Dávila kuoli Tegucigalpassa lokakuussa 1927. == Lähteet == * * === Viitteet === Luokka:Hondurasin presidentit Luokka:Vuonna 1856 syntyneet Luokka:Vuonna 1927 kuolleet
Ristivuori

Ristivuori on liikuntakeskus Merijärvellä Pyhänkosken kylällä. Keskuksessa on yhden hissin laskettelurinne, jonka pituus on 200 metriä ja korkeusero 30 metriä sekä valaistuja latuja ja pulkkamäki. ==Lähteet== Luokka:Merijärvi Luokka:Suomen talviurheilukeskukset
Gebwell

Gebwell Oy on vuonna 2005 perustettu Suomessa sijaitseva ja Euroopan- laajuisesti toimiva lämmitys- ja jäähdytysratkaisuihin erikoistunut yritys. Gebwell Oy:n pääkonttori ja tehdas sijaitsevat Leppävirralla. Gebwell Oy:llä on tytäryhtiöt Ruotsissa (Gebwell Sverige AB) ja Puolassa (Gebwell Sp. z o.o.) sekä alkusammutustuotteita valmistava Pivaset Oy Leppävirralla. Keväällä 2024 Gebwell työllisti yhteensä noin 308 henkilöä, joista Suomessa 220 henkilöä. Gebwell Oy on Leppävirran kunnan suurin yksityinen työnantaja. Yrityksen liikevaihto vuonna 2023 oli 58,3 miljoonaa euroa. Vuonna 2020 Gebwell Oy voitti yhdessä Granlundin, Keskon ja Tom Allen Seneran kanssa Euroopan Lämpöpumppuyhdistyksen EHPA:n vuosittaisen Heat Pump City of the Year kilpailun Next Generation Heat Pump -kategorian pääpalkinnon. Voitto tuli K-ryhmän myymälöihin suunnitellusta energiankierrätysjärjestelmästä.https://hpcy.ehpa.org/hpcy2020-winners- proclamation/ Suomen Putkikauppiasyhdistys ry:n hallitus luovutti vuoden 2007 Pro LVI-mitalin Gebwell Oy:n hallituksen puheenjohtajalle Timo Hulkkoselle.talotekniikka-lehti, 13.12.2007, Pro LVI-mitali Timo Hulkkoselle Pivaset Oy fuusioitui Gebwell Oy:hyn vuoden 2016 lopussa. Yritysten yhdistyessä syntyi yksi Suomen suurimmista talotekniikkalaitteiden valmistajista. == Lähteet == == Aiheesta muualla == * Gebwell Oy:n kotisivut Luokka:Suomalaiset metalliteollisuusyhtiöt
Omega-9-rasvahapot

Omega-9-rasvahapot (ω-9-rasvahapot tai n-9-rasvahapot) ovat kerta- tai moni­tyydyttymättömiä rasva­happoja, joiden hiiliketjun ensimmäinen kaksoissidos metyyliryhmän päästä laskettuna on yhdeksännessä hiili-hiili- sidoksessa. Omega-9-rasvahapot ovat cis-rasvahappoja eli niiden kaksoissidosten konfiguraatio on cis-muodossa, paitsi elaidiinihappo, jonka kaksoissidos on trans-muodossa eli elaidiinihappo on transrasva. Meadin happo, jossa on 3 kaksoissidosta, on ainoa monityydyttymätön omega-9-rasvahappo. Omega-9-rasvahappoja ovat esimerkiksi lihassa ja kasvirasvoissa esiintyvä oleiinihappo sekä rypsiöljyssä esiintyvä erukahappo. Oleiinihappo voi reagoida nisäkkäissä Meadin hapoksi, joka on myös omega-9-rasvahappo. Myös hermosolujen myeliinin sisältämä nervonihappo kuuluu tähän ryhmään. Omega-9-rasvahappoja löytyy myös oliiviöljystä, avokadosta, pähkinöistä ja siemenistä. ==Luettelo n-9-rasvahapoista== Yleinen nimi Lipidinimi Kemiallinen nimi Kaksoissidokset Rakenne oleiinihappo 18:1 (n−9) 9-oktadekeenihappo 1, cis elaidiinihappo 18:1 (n−9) (E)-oktadek-9-eenihappo 1, trans eikoseenihappo 20:1 (n−9) 11-eikoseenihappo 1, cis meadin happo 20:3 (n−9) 5,8,11-eikosatrieenihappo 3, cis erukahappo 22:1 (n−9) 13-dokoseenihappo 1, cis nervonihappo 24:1 (n−9) 15-tetrakoseenihappo 1, cis Luokka:Rasvahapot
Marble Archin metroasema

Marble Archin metroasema on Lontoon metron Central Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Streetin länsipäässä Marble Arch -monumentin läheisyydessä Lontoon matkakortin maksualueella 1. Asema on avattu 30. heinäkuuta 1900 osana Central London Railwayta. Tiedosto:Marble Arch stn platform decoration.JPG|Koristeellinen seinä asemalla Tiedosto:London 1090979.jpg|Aseman laiturialue == Lähteet == * === Viitteet === == Aiheesta muualla == Luokka:City of Westminsterin metroasemat Luokka:Mayfairin rakennukset ja rakennelmat
Tommi Kalenius

Tommi Kalenius (s. 6. heinäkuuta 1981 Äänekoski) on suomalainen muusikko, artisti, lauluntekijä ja musiikkituottaja. Hänen kappaleitaan ovat mm. ”Vieläkö rakkaus kantaa”, ”Me ollaan” ja ”Gloria”. == Ura == Äänekoskella varttunut Kalenius aloitti laulunkirjoittajan uransa gospelmusiikin parissa. Vuonna 2007 Kalenius julkaisi soolouransa ensimmäisen albumin Jäljet ja siirtyi Pekka Ruuskan kiinnittämänä artistiksi sekä lauluntekijäksi tämän Kaiku Entertainment -musiikkiyhtiöön. Vuosina 2009-2011 hän vaikutti Kaiku Sounds -musiikkikustantamon song coordinatorina. Soolotuotannossaan Kalenius on keskittynyt maailmankuvaltaan laajempaan, usein akustisesti painottuvaan suomenkieliseen pop-musiikkiin. Sen lisäksi Kalenius on ollut tekemässä lauluja monille kotimaisille artisteille ja yhtyeille (mm. Pepe Willberg, Vicky Rosti, Jari Sillanpää ja tv-formaattien, kuten The Voice of Finlandin, Idolsin ja Putouksen esittelemille artisteille). Tommi Kalenius on konsertoinut eri puolilla maata sekä soolona, bändin kanssa että yhteiskeikoilla mm. Edu Kettusen kera. Vuosina 2014 – 2017 Kalenius isännöi omaa Kale-klubia, jolla monet kotimaiset artistit vierailivat sekä Helsingissä että eri puolilla Suomea. Vuodesta 2016 alkaen Kalenius on tehnyt yhteiskonsertteja ja -kiertueita Ninni Poijärven kanssa sekä julkaissut yhteisen livealbumin. Vuonna 2015 Kalenius nimettiin Kirkon Ulkomaanavun Suvilinnun lähettilääksi yhdessä ohjaaja-käsikirjoittaja Johanna Vuoksenmaan kanssa. Vuonna 2019 Kalenius toteutti kirjailija Tommy Hellstenin kanssa Kasvotusten ja Kosketus -yhteiskiertueet. Vuonna 2020 Kalenius toimitti Nuoren seurakunnan veisukirjan 50-vuotisjuhlapainoksen, jonka julkaisukonsertti pidettiin Tampere-talossa samana vuonna. Kalenius perusti vuonna 2018 oman levymerkkinsä Music Box Helsinki, jonka kautta ovat musiikkia julkaiseet hänen itsensä lisäksi Pepe Willberg, Marian, Uusi rakkaus ja B-kasetti. Vuonna 2020 Kalenius aloitti sisältötiimin johdossa ja artistikehityksen managerina kansainvälisessä musiikkiteknologiayhtiössä Family in Music. == Diskografia == === Studioalbumit === * * * * === Livealbumit === * Ninni Poijärvi & Tommi Kalenius: Kosketus (2019, MusicBox) === Singlet === * ”Me ollaan” (2010) * ”Vieläkö rakkaus kantaa” (2011) * ”Ottaisitko mut” (2011) * ”Gloria” (2012) * ”Toisillemme kauniit” (2013) * ”Tänä yönä ikävöidä ei” (2015) * ”Kadut” (2015) * "Valo ei saa sammuu (2016) * "Kettukarkkeja" (2017) * "Jouluihminen" (2018) * "Helsinki-Vantaa" (2019) * "Elämän kevät" (2020) * "Kun tuntematon soittaa" (2020) *"Melankolia" (2021) == Aiheesta muualla == * http://www.tommikalenius.com * http://www.facebook.com/tommikalenius * https://www.musicboxhelsinki.com/ Luokka:Suomalaiset laulaja-lauluntekijät Luokka:Gospelmuusikot Luokka:Vuonna 1981 syntyneet Luokka:Elävät henkilöt
Prince Buster

Cecil Bustamente Campbell, taiteilijanimeltään Prince Buster, (24. tai 28. maaliskuuta 1938 Kingston – 8. syyskuuta 2016) oli jamaikalainen reggaeartisti. Hän innoitti monia seuraavien sukupolvien artisteja. Hän oli musliminimeltään Muhammed Yusef Ali. == Diskografia == === Albumit === *I Feel The Spirit (1963) *Fly Flying Ska (1964) *It's Burke's Law (1965) *Pain In My Belly (1965) *Ska-Lip-Soul (1965) *What A Hard Man Fe Dead (1967) *Prince Buster On Tour (1967) *Judge Dread Rock Steady (1967) *Ten Commandments - RCA (1967) *Wreck A Pum Pum (1968) *Tutti Frutti - Melodisc (1968) *FABulous Greatest Hits - FAB (1968) *The Outlaw - Blue Beat (1969) *15 Oldies but Goodies - FAB *Big Five - Melodisc (1972) *The Message-Dub Wise - FAB/Melodisc (1972) *Dance Cleopatra Dance - Blue Elephant (1972) *Chi Chi Run - FAB (1973) *She Was A Rough Rider (1978) *Sister Big Stuff - Melodisc (1976) *Jamaica's Greatest - Melodisc *Subliminal Reaction - Subliminal Reacton *FABulous Greatest Hits - 1963-1981 - Sequel (1993) *The Original Golden Oldies Volume 1 (1998) *The Original Golden Oldies Volume 2 (1999) *The King of Ska (2002) *Prince of Peace: Prince Buster with Determinations Live in Japan (2003) == Lähteet == Luokka:Jamaikalaiset reggaemuusikot Luokka:Vuonna 1938 syntyneet Luokka:Vuonna 2016 kuolleet
Fekalooma

Fekalooma on suoliston ulostekivettymä, joka voi kehittyä esimerkiksi ummetuksen aiheuttaman ulostetukkeuman eli -impaktion kovettuessa. Fekalooma voi aiheuttaa suolistossa haavauman tai puhkeuman; sen ja ulostetukkeuman mahdollisia komplikaatioita ovat myös tulehdus peräsuolessa, peräpukamien paheneminen ja peräsuolen esiinluiskahtaminen. Erilaisia virtsateihin liittyviä oireita voi esiintyä niihin kohdistuvan painevaikutuksen johdosta.Gernet: UMMETUKSEN EHKÄISY- JA HOITO Tuntuessaan vatsan päällä fekalooma voi aiheuttaa epäilyn kasvaimesta.Gastrolab: Maha-Suoli-Sanakirja Fekaloomasta käytetään myös nimityksiä koprooma, skatooma, ulostepahkaTohtori.fi: Haku, fekaliitti ja koproliitti.Los Altos Feeding Clinic: Anatomy of the Gastrointestinal Tract == Lähteet == Luokka:Ruoansulatuselinten oireet Luokka:Uloste
Konttimäki

Konttimäki on kylä Saarijärvellä Keski-Suomen maakunnassa Jyväskylästä 85 kilometriä luoteeseen. Konttimäki on virallisesti osa vieressä olevaa Mahlun kylää. Saarijärven keskustasta on Konttimäelle noin 20 kilometriä.http://konttimaki.suntuubi.com/ == Maantiede == Konttimäen seutu on mäkistä ja valtaosa kylästä on 200 metriä merenpinnan yläpuolella. Kylän käyntikortteja ovat luontokohteet, kuten Kulhanvuori, Kangaslammen harju, Pirttikosken ja Päistärkosken kunnostetut myllyt sekä hiljaiset metsälammet. Kulhanvuori nousee 60 metrin korkeuteen ympäristöstään ja on 260 metriä meren pinnan yläpuolella. Kulhan yhteydessä on Syväojan rotko – runsaan kilometrin mittainen laakso, jonka kallioseinämiltä paksut jääpahdat sulavat vasta heinäkuussa. Kulha, joka on Natura- ja luonnonsuojelualuetta, on suosittu retkeily- ja vaelluskohde.Kulhanvuori Visitsaarijärvi-sivustolla . Viitattu 29.5.2014. == Historia == Kylä on asutukseltaan melko nuori, sillä tiettävästi vakituista asutusta alkoi muodostua vasta vuoden 1770 jälkeen. Useampi kylän alkuperäisistä taloista on yhden pariskunnan, Tuomas Yrjönpojan (s. 1706 tai 1696, k. 1783) ja Riitta Jaakontyttären (1701–1775), jälkeläisten perustamia. Myöhemmin kylän asukaspohjaa rikastivat muualta Saarijärveltä sekä Savosta tulleet suvut.Heikki Sahinahon ja Raimo Konttisen kyläselvitys == Väestö ja elinkeinorakenne == Vakituisia asukkaita Konttimäellä on 158 henkilöä ja kesäasukkaita noin 50 (joulukuu, 2009). Kylän asukkaista suurin osa, 44 prosenttia, on 31–65-vuotiaita. Alle 16-vuotiaita on hieman enemmän kuin yli 65-vuotiaita. Valtaosa kyläläisistä käy töissä kylän tai jopa Saarijärven ulkopuolella. Kyläläisistä 18 prosenttia on yrittäjiä.Kyläyhdistyksen ylläpitämä asukasluettelo Konttimäen työpaikoista palvelualoja on 70 %, yrittäjiä 18 % ja perustuotantoa 12 %. == Palvelut == Palveluja Konttimäellä ei juurikaan ole. Viimeinen kauppa, Tähkälän kauppa, lopetti toimintansa 1990-luvun alussa, ja vuodesta 1909 toiminut kyläkoulu lakkautettiin 1998 . Sen jälkeen alakoululaiset ovat käyneet Mahlun ala-asteella noin kahdeksan kilometrin päässä. Kyläyhdistys osti vanhan koulurakennuksen Saarijärven kaupungilta, ja remontoi koulun perusteellisesti. jugendtyylisen, arkkitehti Valter Jungin suunnitteleman koulun 100-vuotisjuhlia vietettiin vuonna 2009. Koulu on kyläläisten aktiivinen kokous-, juhla- ja harrastuspaikka. Tiloja vuokrataan majoitus- ja juhlakäyttöön myös kylän ulkopuolisille. Konttimäellä toimii kyläyhdistys, jonka puheenjohtaja on Marjatta Suomäki. Kyläyhdistys on julkaissut vuodesta 1997 omaa Konttiposti-lehteä, joka ilmestyy kaksi kertaa vuodessa. Lehteen taltioidaan kylän historian ja nykyhetken tapahtumat talkootyönä. == Lähteet == == Aiheesta muualla == * Konttimäen kotisivut Luokka:Saarijärven kylät
Marble Arch

Marble Arch on Carraran marmorista rakennettu riemukaari Westminsterin alueella Lontoossa, Ison-Britannian pääkaupungissa. Monumentti sijaitsee Oxford Streetin, Park Lanen ja Edgware Roadin risteyksessä lähellä Hyde Parkin Speakers’ Corneria. John Nashin suunnittelema Marble Arch rakennettiin alun perin vuonna 1833 Buckinghamin palatsin sisäänkäynniksi. Monumentin esikuvina toimivat muun muassa Konstantinuksen riemukaari Roomassa ja Arc de Triomphe du Carrousel Pariisissa. Alun perin Nash oli suunnitellut vielä suuremman ja loistokkaamman riemukaaren. Hänen alkuperäisen suunnitelmansa mukainen pienoismalli on nähtävissä Victoria and Albert Museumissa. Toteutuneen riemukaaren huipulle oli myös tarkoitus sijoittaa kuningas Yrjö IV:n patsas, mutta tämän seuraajan Vilhelm IV:n mielestä riemukaaren kustannukset olivat nousseet jo liian korkeiksi. Riemukaari siirrettiin vuonna 1851 Buckinghamin palatsin laajennustöiden tieltä nykyiselle paikalleen, missä se toimi Lontoon maailmannäyttelyn sisäänkäyntinä samana vuonna. Se toimi myös alun perin sisäänkäyntinä Hyde Parkiin. Marble Archiin kuului alun perin myös erinäisiä kaiverruksia ja patsaita, jotka siitä on sittemmin irrotettu. Sen yläosassa on kolme pientä huonetta, joita Lontoon poliisi käytti toimipisteenään ja tarkkailuasemanaan ainakin vuoteen 1968 asti. Marble Archia ympäröivää aluetta kutsutaan usein kokonaisuudessaan Marble Archiksi. Myös läheinen Lontoon metron asema on nimetty sen mukaan. Marble Archin risteys valittiin vuonna 2007 Highway Insurance -vakuutusyhtiön kyselyssä maan kolmanneksi eniten autoilijoissa pelkoa herättäväksi risteykseksi. ==Lähteet== == Aiheesta muualla == Luokka:Grade I -luokan rakennukset City of Westminsterissä Luokka:Lontoon muistomerkit Luokka:Riemukaaret
Netaji Subhas Chandra Bosen kansainvälinen lentoasema

Netaji Subhas Chandra Bosen kansainvälinen lentoasema ( Netaji Shubhashchôndro Boshu Antorjatik Bimanbôndor) on lentoasema, joka sijaitsee Kalkutassa Länsi- Bengalissa Intiassa. Lentoasema oli alun perin nimeltään Dum Dumin lentoasema ennen uudelleennimeämistä Subhas Chandra Bosen mukaan. Lentoasema sijaitsee noin 17 kilometriä Kalkutan keskustasta. ==Lähteet== ==Aiheesta muualla== Luokka:Kalkutan rakennukset ja rakennelmat Luokka:Intian lentoasemat
Heby

Heby on samannimisen Hebyn kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 2 550 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Knivsta

Knivsta on samannimisen Knivstan kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 7 081 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Tierp

Tierp on samannimisen Tierpin kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 5 587 asukasta. Tierp oli 1970-luvun kuntauudistukseen asti kauppala. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat Luokka:Tierpin kunta
Älvkarleby

Älvkarleby on taajama Älvkarlebyn kunnassa Ruotsissa. Taajama sijaitsee Uppsalan läänissä ja Uplannin historiallisessa maakunnassa. Vuoden 2010 lopussa siellä oli 1 647 asukasta. Älvkarlebystä on kotoisin jalkapallojoukkue Älvkarleby IK. Taajaman halki virtaavaan Daljokeen on rakennettu vesivoimala. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Älvkarlebyn kunta
Rokkiletti

Rokkiletti on Kari Peitsamo Revivalin albumi. Se sisältää Status Quon tunnetuksi tekemiä kappaleita Peitsamon suomennoksina. == Kappaleet == === A-puoli === # Vieritä se pois - Roll Over Lay Down (Coghlan/Lancaster/Parfitt/Rossi/Young) \- 4:30 # Ei koskaan liian myöhään - Never Too Late (Frost/Rossi) \- 2:10 # Kapakkaenkeli - The Wild Side Of Life (Carter/Warren) \- 3:23 # Näin valon kirkkaan - I Saw The Light (Rossi/Young) \- 2:10 # Rokkiletti - Don't Waste My Time (Rossi/Young) \- 3:39 === B-puoli === # Se jokin sinulla on - Something 'Bout You Baby I Like (Supa) \- 2:12 # Pohjaa syvemmälle - Down Down (Rossi/Young) \- 3:50 # Unelma - Ol' Rag Blues (Lamb/Lancaster) \- 2:41 # A-duurista - Your Smiling Face (Bown/Parfitt) \- 4:42 # Jäljelle jää vain blues - A Mess Of Blues (Pomus/Shuman) \- 3:23 == Lähteet == Äänitearkisto: suomalaisen musiikin tietokanta Luokka:Kari Peitsamon albumit Luokka:Vuoden 1984 albumit
Jukat

Jukat eli miekkajukat (Yucca) on parsakasvien suku. Siihen kuuluu 40–50 ikivihreää kasvia, joilla on kovat, miekkamaiset lehdet ja valkoiset kukat. Jukat erottaa samaan heimoon kuuluvista agaaveista siinä, että niiden lehtiruusuke ja lehdet eivät ole meheviä.Genus Yucca Desert Museum Jukat elävät luonnonvaraisina puoliaavikoilla. Niiden pölyttäjinä toimivat yöperhoset. Yhdysvalloissa kasvaa noin 50 jukkalajia, 30 lajia kasvaa Meksikossa ja siitä etelään Guatemalaan asti. Niitä kasvatetaan koristekasveina, ja ne ovat levinneet luontoon myös muilla mantereila, mutta sopivien pölyttäjien puutteessa villiintyneet jukat leviävät vain suvuttomasti.Yucca Bennys Cactus Huonekasvina käytettävä pullojukka kuuluu kuitenkin eri sukuun, mutta samaan heimoon kuin jukat. Intiaanit ovat käyttäneet jukkia monipuolisesti. Kukkia, nuppuja ja siemeniä on syöty, ja kuiduista on tehty koreja.http://www.nsl.fs.fed.us/wpsm/yucca.pdf == Jukkalajeja == * Yucca aloifolia – isojukka * Yucca angustissima * Yucca arkansana * Yucca baccata * Yucca brevifolia – joosuanjukka eli joosuanpuu * Yucca constricta * Yucca decipiens * Yucca elata * Yucca filamentosa – hapsijukka * Yucca flaccida – soihtujukka * Yucca glauca – sinijukka * Yucca gloriosa – kynttiläjukka * Yucca guatemalensis – kiiltojukka (syn. Y. elephantipes, Y. gigantea) * Yucca queretaroensis – keräjukka * Yucca rupicola == Lähteet == == Aiheesta muualla == * Finto: Kassu – Kasvien suomenkieliset nimet: Yucca * Suomen Lajitietokeskus: Jukat (miekkajukat) – Yucca * http://www.yuccaagavaceae.com/species.html Luokka:Parsakasvit
Jaavanpöllönen

Jaavanpöllönen (Otus angelinae) on harvinainen pöllöihin kuuluva lintu. Se on kotoperäinen Indonesiassa Jaavan saarella, jossa tunnetaan seitsemältä vuorelta. Viime aikoina se on kuitenkin nähty vain kolmella, tosin erilaiset arviot yhdessä sen äänettömyyden kanssa viittaavat siihen, että sitä voisi olla enemmän ja laajemmalla alueella, kuin on tiedossa. Sen elinpiiriä ovat subtrooppiset ja trooppiset vuoret 1 000–2 000 metrin korkeudessa. Ylempänä vuoristossa sen elinalueet ovat turvatut, mutta alempana sen uhkana ovat erilaiset kehityshankkeet, kuten matkailu, sekä maanviljely. ==Lähteet== ==Aiheesta muualla== * *Owlpages.com Luokka:Pöllöset Luokka:Uhanalaiset linnut Luokka:Jaava